biswa921/orwiki-latest-pages-articles-raw huggingface dataset:
ଫରିଦା ଅଖତାର

ଫରିଦା ଅଖତାର (ଜନ୍ମ: ; ଜନ୍ମସ୍ଥାନ: ଜେସର୍, ଖୁଲ୍‌ନା, ବଙ୍ଗଳାଦେଶ) ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ବଙ୍ଗଳାଦେଶ କଥାଚିତ୍ର ଜଗତରେ ବବିତା ନାମରେ ଜଣା । ସେ ୧୯୬୮ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୧୯୭୨ ମସିହାରେ ସେ ସତ୍ୟଜିତ ରାୟଙ୍କ କଥାଚିତ୍ର ଦିସ୍ଟାଣ୍ଟ ଥଣ୍ଡରରେ ସେ ଲୋକପ୍ରିୟତା ପାଇଥିଲେ, ଯାହାକି ୧୯୪୩ ମସିହାର ଏକ ଉପନ୍ୟାସ ଉପରେ ଆଧାରିତ ଥିଲା । ଏହି କଥାଚିତ୍ର ପାଇଁ ତାଙ୍କୁ ୧୯୭୩ ମସିହାରେ ୨୩ତମ ବର୍ଲିନ୍ ଇଣ୍ଟରନେସ୍‌ନାଲ୍ ଫିଲ୍ମ ଫେଷ୍ଟିଭାଲରେ ଗୋଲ୍ଡେନ୍ ବିଅର୍ ପୁରସ୍କାର ମିଳିଥିଲା । ସେ ୧୯୭୦ ଦଶକରୁ ୧୯୯୦ ଦଶକଯାଏଁ ବଙ୍ଗଳାଦେଶୀ କଥାଚିତ୍ର ଜଗତରେ ସକ୍ରିୟ ଅଭିନେତ୍ରୀ ଥିଲେ ।

ପ୍ରାରମ୍ଭିକ ଜୀବନ
ବବିତା ୩୦ ଜୁଲାଇ ୧୯୫୩ରେ ବଙ୍ଗଳାଦେଶର ଜେସର୍, ଖୁଲ୍‌ନାଠାରେ ଜନ୍ମଗ୍ରହଣ କରିଥିଲେ । ଜନ୍ମବେଳେ ତାଙ୍କ ନାମ ଥିଲା ଫରିଦା ଅଖତାର ଏବଂ ଡାକନାମ ଥିଲା ପପି ଏବଂ ଅଭିନୟ ଜଗତରେ କାମ କରିବାପରେ ସେ ବବିତା ନାମରେ ପରିଚିତ ହୋଇଥିଲେ । ୨୦୦୪ରେ ବବିତା ଇନ୍‌ଡିପେଣ୍ଡେଣ୍ଟ ଖବରକାଗଜକୁ ଏକ ସାକ୍ଷାତକାର ଦେଇଥିଲେ, ଯେଉଁଥିରେ ସେ ତାଙ୍କର ଏହି ନାମ ପରିବର୍ତ୍ତନ ବିଷୟରେ ଦର୍ଶାଇଥିଲେ । ଅଫଜଲ ଚୌଧୁରୀଙ୍କ ଉପଦେଶ ଅନୁସାରେ ସେ ଅଭିନୟ ଜଗତରେ ତାଙ୍କର ନାମ ବବିତାକୁ ପରିବର୍ତ୍ତନ କରିଥିଲେ । ତାଙ୍କ ନାମ ପରିବର୍ତ୍ତନ ପଛରେ ଅନ୍ୟ ଏକ କଥା ଅଛି କି, ସେ ଏଥେସାମଙ୍କ ଚଳଚ୍ଚିତ୍ର ପିଚ୍ ଧଳା ପାଥ୍‌‌ରେ ଅଭିନୟ କରିବାପରେ ତାଙ୍କ ନାମ ବଦଳାଇଥିଲେ ।

ଅଭିନୟ ଜୀବନ
ବବିତାଙ୍କର ଭିଣେଇ ଜାହିର ରାଇହାନ ତାଙ୍କୁ ଜଲ୍‌ତେ ସୁରଜ କା ନିଚେ ପାଇଁ ବାଛିଥିଲେ, ମାତ୍ର ଏହି କଥାଚିତ୍ରଟି ସମ୍ପୂର୍ଣ୍ଣ ହୋଇପାରିନଥିଲା ଏବଂ ମୁକ୍ତିଲାଭ କରିଥିବା ତାଙ୍କ ପ୍ରଥମ କଥାଚିତ୍ର ଥିଲା ଶେଷ ପର୍ଯ୍ୟନ୍ତ । ୨୦୦୫ରେ ଡେଲି ଷ୍ଟାର ସ‌ହ ଅନ୍ୟ ଏକ ସାକ୍ଷାତକାରରେ ସେ କ‌ହିଥିଲେ କି ଜାହିର ରାଇହାନ ତାଙ୍କୁ ପ୍ରକୃତରେ ସଂଘର୍ଷ କଥାଚିତ୍ର ପାଇଁ ବାଛିଥିଲେ ।

ବବିତା ସୁଖେ ଖାକୋ, ଟାକା ଅନା ପାଇ, ଶରୋଲିପି, ମନୁଷେର ମନ୍, ପିଚ୍ ଧଳା ପାଥ୍, ନୟନ ମଣି, ଜନ୍ମ ଥେକେ ଜଳୁଚି ଏବଂ ଅନାରକଲି ଆଦି ପ୍ରସିଦ୍ଧ କଥାଚିତ୍ରରେ ଅଭିନୟ କରିଥିଲେ । ତାଙ୍କ ଅଭିନୟ ଦେଖି ଭାରତୀୟ ଚଳଚ୍ଚିତ୍ର ନିର୍ମାତା ସତ୍ୟଜିତ ରାୟ ତାଙ୍କୁ ୧୯୭୩ ମସିହାରେ ତାଙ୍କ କଥାଚିତ୍ର ଅଶାନି ସଙ୍କେତରେ (ଦିସ୍ଟାଣ୍ଟ ଥଣ୍ଡର) ନାୟିକା ଭାବରେ ନେଇଥିଲେ, ଯାହାକି ୧୯୪୩ର ଏକ ଉପନ୍ୟାସ ଉପରେ ପର୍ଯ୍ୟବସିତ ଥିଲା । ଏହି କଥାଚିତ୍ରଟିରେ ବବିତା ଜଣେ ଗାଁ ଡାକ୍ତରଙ୍କର ପତ୍ନୀ ଭୂମିକାରେ ସୌମିତ୍ର ଚାଟାର୍ଜୀଙ୍କ ସ‌ହ ଅଭିନୟ କରିଥିଲେ ।

ବବିତା ଅନେକ ଯୁକ୍ତ ଚଳଚ୍ଚିତ୍ର ଜଗତରେ ଅଭିନୟ କରିଥିଲେ । ସେ ୧୯୮୩ରେ ହିନ୍ଦୀ ଏବଂ ବଙ୍ଗଳାଦେଶ କଥାଚିତ୍ର ଜଗତର ମିଶ୍ରିତ କଥାଚିତ୍ର ଦୂର୍ ଦେଶରେ ଅଭିନୟ କରିଥିଲେ । ଏହି କଥାଚିତ୍ରଟିରେ ନଦୀମ୍ ବେଗ୍ ଅଭିନୟ କରିଥିଲେ । ଏହପରେ ୧୯୮୫ରେ ସେ ମିସ୍ ଲଙ୍କା ନାମକ ଏକ କଥାଚିତ୍ରରେ ଅଭିନୟ କରିଥିଲେ, ଯାହାକି ପାକିସ୍ତାନ କଥାଚିତ୍ର ଜଗତ ସ‌ହ ମିଶି କରାଯାଇଥିଲା । 

ବବିତା କିଛି କଥାଚିତ୍ରର ପ୍ରଯୋଜନା କରିଥିଲେ । ୨୦୦୨ ମସିହାରେ ବବିତାଙ୍କୁ ହାସନ ରାଜା ନାମକ ଚଳଚ୍ଚିତ୍ର ପାଇଁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ସ‌ହ-ଅଭିନେତ୍ରୀ ପୁରସ୍କାର ମିଳିଥିଲା ।

ବ୍ୟକ୍ତିଗତ ଜୀବନ
ବବିତା ଇଫ୍‌ତେଖାର୍‌ଙ୍କୁ ବିବାହ କରିଥିଲେ । ବବିତାଙ୍କର ପୁଅ ତିନିବର୍ଷର ହୋଇଥିବାବେଳେ ତାଙ୍କ ପତିଙ୍କର ମୃତ୍ୟ ହୋଇଥିଲା । ତାଙ୍କ ଭଉଣୀ ସୁଚନ୍ଦା ଏବଂ ଚମ୍ପା ମଧ୍ୟ ଅଭିନେତ୍ରୀ ।

ଆଧାର

ବାହାର ଆଧାର
 

ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଓଲିକ୍ରାନନ୍ ବର୍ସାଇଟିସ

ଓଲିକ୍ରାନନ୍ ବର୍ସାଇଟିସ (ଇଂରାଜୀ ଭାଷାରେ Olecranon bursitis) ରୋଗରେ କ‌ହୁଣୀ ଅଗ୍ରଭାଗ ଲାଲ ଦେଖାଯାଏ, ଫୁଲିଯାଏ ଓ ଯନ୍ତ୍ରଣା ହୁଏ । ସଂକ୍ରମଣ (infection) ଯୋଗୁ ହେଉଥିଲେ ଜ୍ୱର ରହିପାରେ । ଏହା ଅପେକ୍ଷାକୃତ ଏକ ସାଧାରଣ ବେମାରୀ ଓ ବର୍ସାଇଟିସ (bursitis) ରୋଗମାନଙ୍କ ମଧ୍ୟରେ ମଧ୍ୟ ଏକ ପ୍ରମୁଖ ରୋଗ ।

ଏହାର କାରଣ ସମ୍ପର୍କରେ ଅନୁଶୀଳନ କଲେ ଦେଖାଯାଏ, ଆଘାତ ବା କ‌ହୁଣୀ ଉପରେ ଅଧିକ ଚାପ ପଡ଼ିଲେ ହୁଏ ଓ ଏହା ବ୍ୟତୀତ ସଂକ୍ରମଣ (infection) ବା ଅନ୍ୟାନ୍ୟ ଭେଷଜ ରୋଗ ଯେପରିକି ରିଉମାଟଏଡ ଆର୍ଥ୍ରାଇଟିସ, ବାତରକ୍ତ (gout) କାରଣରୁ ହୋଇପାରେ । କେତେକ କାର୍ଯ୍ୟ ଯେପରିକି ବଗିଚା, ମେସିନ, ଖଣି ଓ ପ୍ଲମ୍ବିଙ୍ଗ କାମ ସ‌ହିତ ଏ ରୋଗ ସଂଯୁକ୍ତ ଥାଏ । ରୋଗ ଥିବା ସ୍ଥାନରେ ଚର୍ମ ଓ ଓଲିକ୍ରାନନ (olecranon) ଅସ୍ଥି ମଧ୍ୟରେ ସାଧାରଣତଃ ଏକ ବର୍ସା (fluid filled sac) ବା ଏକ ସ୍ୱଳ୍ପ ତରଳ ପଦାର୍ଥ ଭରା ଥଳି ଥାଏ ଯାହାର ପ୍ରଦାହ (inflammation) ହୋଇ ଅଧିକ ତରଳ ପଦାର୍ଥ ଜମିଯାଏ । ଲକ୍ଷଣ ଉପରେ ରୋଗ ନିର୍ଣ୍ଣୟ ନିର୍ଭର କରେ ।
 
 
ସମ୍ଭାବ୍ୟ ଆଘାତ ଏଡ଼େଇବା, ଇଲାସ୍ଟିକ ବ୍ୟାଣ୍ଡେଜ ବ୍ୟବ‌ହାର କରିବା ଓ ଏନଏସଏଆଇଡି (NSAIDs) ଔଷଧ ଦେଇ ଚିକିତ୍ସା କରାଯାଏ । ସଂକ୍ରମଣ ଥିଲେ ଆଣ୍ଟିବାୟୋଟିକ (antibiotics) ଓ ଅଧିକ ତରଳ ପଦାର୍ଥ ଜମିଥିଲେ ଅପରେଶନ କରି ନିଷ୍କାସନ କରାଯାଏ । ସ୍ଟିରଏଡ steroid ଇଞ୍ଜେକସନ ଦେବାରେ ମତୈକ୍ୟ ନାହିଁ । ଅନ୍ୟ ସମସ୍ତ ଉପଚାର ଫଳପ୍ରଦ ନହେଲେ ଅପରେଶନ କରିବାକୁ ସୁପାରିସ କରାଯାଏ ।
 
ଆଧାର

 ବାହ୍ୟ ଲିଙ୍କ 

ଶ୍ରେଣୀ:ଚିକିତ୍ସା ବିଜ୍ଞାନ
ଗୁଲଶାନ ଆରା ଅଖତାର

ଗୁଲଶାନ ଆରା ଅଖତାର (ଜନ୍ମ: ; ଜନ୍ମସ୍ଥାନ: ଜେସୋର୍ ଜିଲ୍ଲା, ଖୁଲ୍‌ନା, ବଙ୍ଗଳାଦେଶ) ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ, ଯିଏକି ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନରେ ଅଭିନୟ କରନ୍ତି । ବଙ୍ଗଳାଦେଶୀ କଥାଚିତ୍ର ଜଗତରେ ସେ ମୁଖ୍ୟତଃ ଚମ୍ପା ନାମରେ ପରିଚିତା । ଚମ୍ପା ୧୯୮୧ ମସିହାରେ ଏକ ଦୂରଦର୍ଶନ ନାଟକ ଜରିଆରେ ଅଭିନୟ କରିବା ଆରମ୍ଭ କରିଥିଲେ ଏବଂ ଏହାପରେ ୧୯୮୬ ମସିହାରେ ତାଙ୍କ ଭଉଣୀ ସୁଚନ୍ଦା ପ୍ରଯୋଜିତ କଥାଚିତ୍ର ତିନ୍ କଣା ଜରିଆରେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଚମ୍ପାଙ୍କୁ ୫ଥର ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଛି, ଯେଉଁଥିରେ ତିନିଥର ମୁଖ୍ୟ ନାୟିକା ଏବଂ ଦୁଇଥର ସ‌ହ ଅଭିନେତ୍ରୀ ଭାବରେ ପୁରସ୍କାର ମିଳିଛି ।

ପ୍ରାରମ୍ଭିକ ଜୀବନ
ଚମ୍ପା ୫ ଜାନୁଆରୀ ୧୯୬୫ରେ ବଙ୍ଗଳାଦେଶର ଖୁଲ୍‌ନା ଡିଭିଜନ୍‌ର ଜେସୋର ଜିଲ୍ଲାର ବିଜୟ ନଗରଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଏ.ଏସ୍.ଏମ୍. ନିଜାମୁଦ୍ଦୀନ ଅୟୁବ ଏବଂ ମାଆ ବେଗମ ଜହ୍ନା ଆରା । ବବିତା ଓ ସୁଚନ୍ଦା ନାମରେ ତାଙ୍କର ଦୁଇ ଭଉଣୀ ଅଛନ୍ତି ।

ଅଭିନୟ ଜୀବନ
ଚମ୍ପା ୧୯୮୧ ମସିହାରେ ରଙ୍ଗୀନ ଦୁନିଆରେ କାମ କରିବା ଆରମ୍ଭ କରିଥିଲେ । ସେ ପ୍ରଥମେ ବୁଲଗାରିଆର ଦୂରଦର୍ଶନ ବିଟିଭିର ଏକ ନାଟଖ ଦୁବ ସତାରରେ କାମ କରିଥିଲେ । ଏହାପରେ ସେ ସାହାବଜାଦିର କାଲା ନକାବ, ଆକାଶ ବାରିୟେ ଦାଓ, ଖୋଲା ଦରଜା, ଏକତି ଜାଦୁ ଅନୋ ଏକତି ମେୟେ, ଆପୟୋ, ଏଖନେ ନଗର ଭଳି ଅନେକ ଦୂରଦର୍ଶନ ନାଟକରେ ଅଭିନୟ କରିଥିଲେ ।

ଚମ୍ପା ଦୂରଦର୍ଶନ ନାଟକରେ ଅଭିନୟ କରିବାପରେ କଥାଚିତ୍ର ଜଗତରେ କାମ କରିବାର ସୁଯୋଗ ପାଇଥିଲେ ଏବଂ ୧୯୮୬ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ତିନ୍ କଣା, ଯାହାର ନିର୍ଦ୍ଦେଶନା ଦେଇଥିଲେ ଶିବଲି ସଦିକ ଏବଂ ତାଙ୍କ ଭଉଣୀ ସୁଚନ୍ଦା ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଏହି କଥାଚିତ୍ରଟିରେ ସେମାନେ ତିନି ଭଉଣୀଯାକ ସୁଚନ୍ଦା, ବବିତା ଏବଂ ଚମ୍ପା ଏକ ଦୃଶ୍ୟରେ ଏକାଠି ଅଭିନୟ କରିଥିଲେ, ଯେଉଁଠି ଚମ୍ପା ଜନେ ପୋଲିସ ଇନିନ୍‌ପେକ୍ଟର ଭୂମିକାରେ ଅଭିନୟ କରିଥିଲେ । ୧୯୯୦ରୁ ୧୯୯୬ ମସିହା ମଧ୍ୟରେ ଚମ୍ପା ବଙ୍ଗଳାଦେଶର ଲୋକପ୍ରିୟ ନାୟିକା ଥିଲେ ।

ବ୍ୟକ୍ତିଗତ ଜୀବନ
thumb|Riaz, Shuchanda, Bobita, Tina and Champa at Cox's Bazar in 2014
ଚମ୍ପା ୧୯୮୨ ମସିହାରେ ବିବାହ କରିଥିଲେ । ତାଙ୍କ ବିବାହ ବଙ୍ଗଳାଦେଶର ଜଣେ ବ୍ୟବସାୟୀ ଶହିଦୁଲ ଇସ୍‌ଲାମ ଖାନ୍‌ଙ୍କ ସ‌ହ ହୋଇଥିଲା । ଏହି ଦମ୍ପତିଙ୍କର ଇଶା ନାମରେ ଗୋଟିଏ ଝିଅ ଅଛି । ଚମ୍ପାଙ୍କର ସମ୍ପର୍କୀୟ ଉମାର ଶନି, ମୌସୁମୀ, ରିଆଜ ସମସ୍ତେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରୁଛନ୍ତି ।

ପୁରସ୍କାର
ଚମ୍ପାଙ୍କୁ ପାଞ୍ଚଥର ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପୁରସ୍କାର ମିଳିଛି । ପ୍ରଥମେ ୧୯୯୩ ମସିହାରେ ପଦ୍ମ ନଦୀର ମଝି ପାଇଁ ତାଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା ଏବଂ ପରେ ୧୯୯୫ରେ ଉନା ଜୀବନ ଏବଂ ୨୦୦୦ ମସିହାରେ ଉତ୍ତରେର ଖେପ କଥାଚିତ୍ର ପାଇଁ ଆଉ ଦୁଇଥର ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ଏହାପରେ ୨୦୦୫ରେ ଶାସ୍ତି ଏବଂ ୨୦୦୮ରେ ଚନ୍ଦ୍ରଗ୍ରହଣ କଥାଚିତ୍ର ପାଇଁ ସ‌ହ-ଅଭିନେତ୍ରୀ ଭାବରେ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା ।

ଆଧାର

ବାହାର ଆଧାର
 

ଶ୍ରେଣୀ:୧୯୬୫ ଜନ୍ମ

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଫେନସାଇକ୍ଲିଡିନ

ଫେନସାଇକ୍ଲିଡିନ (ଇଂରାଜୀ ଭାଷାରେ Phencyclidine/ PCP), ଅନ୍ୟ ଏକ ନାମ ଆଞ୍ଜେଲ ଡସ୍ଟ/ angel dust among other names) ଏକ ଔଷଧ ଯାହାର ମନ-ପରିବର୍ତ୍ତନ ପ୍ରଭାବ ଥାଏ । ଏହା ଯୋଗୁ ହାଲ୍ୟୁସିନେସନ (hallucinations), ବିକୃତ ଧ୍ୱନି ଶ୍ରବଣ ଓ ହିଂସାପରାୟଣ ବ୍ୟବ‌ହାର (violent behavior ଦେଖାଯାଇପାରେ). ଏହା ଏକ ମନୋରଞ୍ଜନ‌କାରୀ ନିଶାଦ୍ରବ୍ୟ recreational drug ଯାହାକୁ ଧୂମ୍ର (smoked) କରି ନିଆଯାଏ କିନ୍ତୁ ପାଟିରେ (by mouth), ନାକବାଟେ ଆଘ୍ରାଣକରି (snorted) ବା ଇଞ୍ଜେକସନ (injected) ଆକାରରେ ନିଆଯାଇପାରେ । ଗଞ୍ଜେଇ (cannabis) ଓ ଧୁଆଁପତ୍ର (tobacco) ସ‌ହିତ ମଧ୍ୟ ନିଆଯାଏ । 

ଏହି ଔଷଧର ପ୍ରତିକ୍ରିୟା (Adverse effects) ହେଲେ ରୋଗୀର ବାତ (seizures), କୋମା, ନିଶାଗ୍ରସ୍ତ (addiction), ଆତ୍ମହତ୍ୟାପ୍ରବଣତା ହେବା ଦେଖାଯାଏ । ଔଷଧ ବ୍ୟବ‌ହାର ବନ୍ଦ କଲେ ମଧ୍ୟ ସ୍ମରଣ (Flashbacks) ରହେ । ରାସାୟନିକ ଭାବେ ଏହା ଆରିଲସାଇକ୍ଲୋହେକ୍ସିଲାମିନ (arylcyclohexylamine) ଶ୍ରେଣୀର (class) ଏକ ଔଷଧ ଓ ଫର୍ମାକୋଲୋଜି (pharmacologically) ଅନୁସାରେ ଏହା ଏକ ଡିସୋସିଏଟିଭ ନିଶ୍ଚେତକ (dissociative anesthetic) । ପିସିପି ପ୍ରାଥମିକ ଭାବରେ ଏନଏମଡିଏ ରିସେପ୍ଟର ଆଣ୍ଟାଗୋନିସ୍ଟ (NMDA receptor antagonist) ଆକାରରେ କାମ କରେ ।

ଯୁକ୍ତରାଷ୍ଟ୍ର ଆମେରିକାରେ ଏହି ପିସିପି ବ‌ହୁତ ବ୍ୟବ‌ହାର କରାଯାଏ । ସନ ୧୯୭୦ରେ ଏହାର ବ୍ୟବ‌ହାର ଶିର୍ଷରେ ଥିଲା, ସନ ୨୦୦୫ରୁ ୨୦୧୧ ମଧ୍ୟରେ ଏହି ଡ୍ରଗ ଯୋଗୁ ବିଭିନ୍ନ ଆଶୁ ଚିକିତ୍ସା ବିଭାଗରେ ରୋଗୀ ସଂଖ୍ୟା ବଢ଼ିଯାଇଛନ୍ତି । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୭ରେ ୧୨ ଗ୍ରେଡ ପଢ଼ୁଥିବା ପିଲାଙ୍କ ମଧ୍ୟରୁ ୧% ଓ ୨୫ ବର୍ଷ ବୟସରୁ ଉର୍ଦ୍ଦ୍ୱ ଲୋକଙ୍କ ମଧରୁ ୨.୯% ଲୋକ ଜୀବନରେ କେତେବେଳେ ହେଲେ ଏହା ବ୍ୟବ‌ହାର କରନ୍ତି ।
  

ପିସିପି ପ୍ରଥମେ ସନ ୧୯୨୬ରେ ପ୍ରସ୍ତୁତ ହୋଇଥିଲା ଓ ମାର୍କେଟକୁ ସନ ୧୯୫୦ରେ ଏକ ନିଶ୍ଚେତକ (anesthetic) ଔଷଧ ଭାବରେ ଆସିଲା । ସନ ୧୯୬୫ରେ ଏହାକୁ ମାନବ ବ୍ୟବ‌ହାର ପାଇଁ ଓ ସନ ୧୯୭୮ରେ ପଶୁମାନଙ୍କ ପାଇଁ ଏହାର ଅତ୍ୟଧିକ ପାର୍ଶ୍ୱ ପ୍ରତିକ୍ରିୟା ଯୋଗୁ ନିଷିଦ୍ଧ କରାଯାଇଥିଲା । ଏହା ପରେ କେଟାମିନ (ketamine) ଆବିଷ୍କୃତ ହୋଇ ଅଧିକ ସ‌ହନଶୀଳତା ଯୋଗୁ ନିଶ୍ଚେତକ ଭାବରେ ବ୍ୟବ‌ହୃତ ହେଲା ।  ଯୁକ୍ତରାଷ୍ଟ୍ରରେ ଅଧୁନା ଏହା ଏକ ନିଷିଦ୍ଧ ଡ୍ରଗ (illegal) ଯାହା ସିଡ୍ୟୁଲ ୨ ଡ୍ରଗ (schedule II drug) ଭାବରେ ନିଷିଦ୍ଧ ହୋଇଛି ।  ଏହାର କେତେକ ପରିବର୍ତ୍ତୀତ ସଂସ୍କରଣ ମନୋରଞ୍ଜନ ଓ ଅଣ‌ଡାକ୍ତରୀ କାମରେ ବ୍ୟବ‌ହୃଟ ହେଉଛି ।
 
ଆଧାର

 ବାହ୍ୟ ଲିଙ୍କ 

 Erowid.org – PCP Information
 National Institute of Drug Abuse InfoFacts: PCP (Phencyclidine) 
 Drugs and Human Performance Fact Sheets on Phencyclidine
 Phencyclidine and Ketamine: A View From the Street-1981 article on the use and effects of PCP 

ଶ୍ରେଣୀ:ଔଷଧ
ଶିଶୁ ଶ୍ରମିକ ନିରୋଧ ଦିବସ

ଶିଶୁ ଶ୍ରମିକ ନିରୋଧ ଦିବସ ପ୍ରତିବର୍ଷ ଜୁନ ମାସ ୧୨ ତାରିଖରେ ପାଳିତ ହୁଏ । ଏହି ଦିବସ ପାଳନ ମୁଖ୍ୟ ଉଦ୍ଦେଶ୍ୟ ହେଉଛି ବିଶ୍ୱ ସ୍ତରରେ ବାଳଶ୍ରମ ବିରୋଧରେ ଜନ ମତ ସୃଷ୍ଟି କରିବା ।

 ଇତିହାସ 
ଅନ୍ତରାଷ୍ଟ୍ରୀୟ ଶ୍ରମ ସଂଗଠନ (ILO)ର ଉଦ୍ୟମରେ ୨୦୦୨ ମସିହାରୁ ଏହି ଦିବସ ପାଳନ କରାଯାଉଛି । ବିଶ୍ୱ ଶ୍ରମ ସଂଗଠନର ୧୩୮ତମ ଅବଂ ୧୮୨ତମ ସମ୍ମେଳନରେ ଏ ସଂପର୍କିତ ଘୋଷଣାନାମା ଗୃହିତ ହୋଇଛି । ଶିଶୁ ଶ୍ରମିକ ବିରୋଧରେ ନୋବେଲ ବିଜେତା କୈଳାସ ସତ୍ୟାର୍ଥୀ ତିନି ଦଶନ୍ଧୀ ଧରି ବଚ୍‌ପନ ବଚାଓ ଆନ୍ଦୋଳନ ଚଳାଇଛନ୍ତି ।

 ଆଧାର 
  
 ବାହାର ଆଧାର 

ଶ୍ରେଣୀ:ଜୁନ ମାସର ପାଳିତ ଦିବସ
ସ୍ୱରୂପ ରଞ୍ଜନ ମିଶ୍ର

ସ୍ୱରୂପ ରଞ୍ଜନ ମିଶ୍ର, ପୂର୍ବ ଆଫ୍ରିକୀୟ ଦେଶ କେନିଆର ରାଜଧାନୀ ନାଇରୋବିରେ ରହୁଥିବା ଜଣେ ଓଡ଼ିଆ ଡାକ୍ତର । ୨୦୧୭ ମସିହାରେ ସେ କେନିଆର ସଂସଦକୁ ଜଣେ ସାଂସଦ ଭାବରେ ନିର୍ବାଚିତ ହୋଇଛନ୍ତି । ସେ ଓଡ଼ିଶାର ଜଗତସିଂହପୁର ଜିଲ୍ଲାର ମୂଳ ବାସିନ୍ଦା ।https://odishatv.in/odisha/body-slider/odia-mans-journey-from-jagatsinghpur-to-kenyan-parliament-232111

 ବାଲ୍ୟଜୀବନ ଓ ଶିକ୍ଷା 
ସ୍ୱରୂପ ରଞ୍ଜନ, ଜଗତସିଂହପୁର ଜିଲ୍ଲାର ଏରସମା ବ୍ଲକ ଅନ୍ତର୍ଗତ ପଞ୍ଚପାଲି ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଧିରେନ୍ଦ୍ରନାଥ ମିଶ୍ର । ସ୍ୱରୂପ ନିଜ ପ୍ରାଥମିକ ଶିକ୍ଷା ଗ୍ରାମ ବିଦ୍ୟାଳୟରୁ ଓ ହାଇସ୍କୁଲ ଶିକ୍ଷା କଟକର ରେଭେନ୍‌ସା କଲିଜିଏଟ ସ୍କୁଲରୁ ହାସଲ କରିଥିଲେ । ୧୯୯୧ ମସିହାରେ ବ୍ରହ୍ମପୁରର ମହାରାଜା କୃଷ୍ଣ ଚନ୍ଦ୍ର ଗଜପତି ଭେଷଜ ମହାବିଦ୍ୟାଳୟରୁ ସେ ଡାକ୍ତରୀ ପାଠ ସାରିଥିଲେ । ୧୯୯୪ ମସିହାରେ ସେ ରାଜସ୍ଥାନ ବିଶ୍ୱବିଦ୍ୟାଳୟରୁ ସ୍ନାତକୋତ୍ତର ଓ ୨୦୦୨ ମସିହାରେ ଜର୍ମାନୀରୁ ଡିଏମ୍ ଡିଗ୍ରୀ ହାସଲ କରିଥିଲେ । 

 କର୍ମଜୀବନ 
୧୯୯୫ ମସିହାରୁ ସ୍ୱରୂପ ମୁମ୍ବାଇର ହିନ୍ଦୁଜା ହାସପତାଲରେ କାମ କରିବା ଆରମ୍ଭ କରିଥିଲେ । ୧୯୯୭ ମସିହାରେ ସ୍ୱରୂପ ନିଜ ଡାକ୍ତର ପତ୍ନୀ ପଲ୍ଲବୀଙ୍କ ସହ କେନିଆ ଚାଲିଯାଇଥିଲେ ଓ ସେଠାର ନାଗରିକତ୍ୱ ହାସଲ କରିଥିଲେ ।https://www.dailypioneer.com/2017/state-editions/doc-from-jspur-elected-to-kenyan-parliament.html ବହୁବର୍ଷ ପର୍ଯ୍ୟନ୍ତ ଡାକ୍ତରୀ ପାଠ ଶିକ୍ଷାଦାନ କରିବା ପରେ, ୨୦୦୪ ମସିହାରେ "ମେଡ଼ିହିଲ ହସପିଟାଲ" ପ୍ରତିଷ୍ଠା କରିଥିଲେ । ବର୍ତ୍ତମାନ ସେ "ମୋଇ ୟୁନିଭର୍ସିଟି କଲେଜ୍ ଅଫ୍ ମେଡ଼ିସିନ୍"ରେ ଅଧ୍ୟକ୍ଷ ଭାବରେ ଅବସ୍ଥାପିତ ।http://www.parliament.go.ke/node/3345

 ସମାଜସେବା ଓ ରାଜନୀତି 
କେନିଆରେ ନିଜ ଅବସ୍ଥାନ ଆରମ୍ଭରୁ ସ୍ୱରୂପ ରଞ୍ଜନ ସମାଜସେବାରେ ନିଜକୁ ନିୟୋଜିତ କରିଆସିଛନ୍ତି । ଇତିମଧ୍ୟରେ ସେ ନିଜ ମେଡ଼ିହିଲ ହସପିଟାଲର ୪ଟି ଶାଖା ଖୋଲି ସାରିଛନ୍ତି । ତାଙ୍କ ଉଦ୍ୟମରେ ୫ଟି ପ୍ରାଥମିକ ଓ ୪ଟି ଉଚ୍ଚବିଦ୍ୟାଳୟ ପ୍ରତିଷ୍ଠା ହୋଇସାରିଛି ।http://orissadiary.com/dr-swarup-ranjan-mishra-jagatsinghpur-odisha-elects-member-kenyan-parliament/ ୨୦୧୭ ମସିହାରେ ସେ "କେସେସ୍" ନିର୍ବାଚନ ମଣ୍ଡଳୀରୁ "ଜୁବୁଲି ପାର୍ଟିର" ପାର୍ଥୀ ଭାବରେ ନିର୍ବାଚନ ଜିତି, କେନିଆ ସଂସଦ "କେନିଆ ନେସନାଲା ଆସେମ୍ବ୍ଲି"କୁ ନିର୍ବାଚିତ ହୋଇଛନ୍ତି ।https://timesofindia.indiatimes.com/city/bhubaneswar/doctor-from-odisha-is-now-an-mp-in-kenya/articleshow/60020133.cms

 ଉପାଧୀ 
କେନିଆର ଜନସାଧାରଣା ସ୍ୱରୂପଙ୍କୁ କିପ୍ରୁପ(Kiprop arap Chelule) ଉପାଧୀରେ ଭୂଷିତ କରିଛନ୍ତି । କିପ୍ରୁପ(Kiprop)ର ଅର୍ଥ ବର୍ଷା ସମୟରେ ଜନ୍ମିଥିବା ବ୍ୟକ୍ତି । ଚେଲୁଲେ(Chelule) ଅର୍ଥ ବାହାରୁ ଆସି ନିଜର ହୋଇଯାଇଥିବା ବ୍ୟକ୍ତି ।https://www.kenyans.co.ke/news/32345-kesses-mp-dr-swarup-mishra-gives-locals-free-cows

 ଆଧାର 

ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ବିଶ୍ୱ ମ୍ୟାଲେରିଆ ଦିବସ

ବିଶ୍ୱ ମ୍ୟାଲେରିଆ ଦିବସ ପ୍ରତିବର୍ଷ ଏପ୍ରିଲ ୨୫ରେ ପାଳିତ ହେଇଥାଏ । ମ୍ୟାଲେରିଆ ସମ୍ପର୍କରେ ଜନସଚେତନତା ସୃଷ୍ଟି କରିବା ଲାଗି ଏହି ଦିବସରେ ବିଶ୍ୱ ସ୍ୱାସ୍ଥ୍ୟ ସଂଗଠନ ପକ୍ଷରୁ ବିଭିନ୍ନ କାର୍ଯ୍ୟକ୍ରମର ଆୟୋଜନ କରାଯାଇଥାଏ । ଏହି ସଂଗଠନ ପକ୍ଷରୁ ପ୍ରକାଶିତ ଏକ ବିଜ୍ଞପ୍ତିରେ କୁହାଯାଇଛି ଯେ,ସମଗ୍ର ବିଶ୍ୱକୁ ମ୍ୟାଲେରିଆ ମୁକ୍ତ କରିବା ହେଉଛି ମୂଳ ଲକ୍ଷ ।
 ଇତିହାସ 
ବିଶ୍ୱରେ ଅନ୍ତତଃ ୧୦୬ ଦେଶର ୩.୩ ବିଲିୟନ ଲୋକ ମ୍ୟାଲେରିଆ ରୋଗରେ ଆକ୍ରାନ୍ତ । ଏକ ତଥ୍ୟ ଅନୁସାରେ କେବଳ ୨୦୧୨ ମସିହାରେ ୬୨,୭୦୦ ଜଣ ମ୍ୟାଲେରିଆର ଶିକାର ହୋଇ ମୃତ୍ୟୁ ବରଣ କରିଥିଲେ । ଏମାନଙ୍କ ମଧ୍ୟରୁ ଅଧିକାଂଶ ହେଉଛନ୍ତି ଆଫ୍ରିକୀୟ ଶିଶୁ ତଥା ଏସିଆ ଓ ଲାଟିନ ଆମେରିକା ନିବାସୀ । ମଧ୍ୟ ଇଉରୋପର କିଛି ଅଞ୍ଚଳ ମଧ୍ୟ ଏହି ରୋଗର କବଳିତ । 

ଆଫ୍ରିକା ମ୍ୟାଲେରିଆ ଦିବସ ପାଳନ ପାଇଁ ପ୍ରଥମେ ହୋଇଥିବା ପ୍ରୟାସରୁ ବିଶ୍ୱ ମ୍ୟାଲେରିଆ ଦିବସର ସୃଷ୍ଟି । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ବିଶ୍ୱ ସାର୍ବଜନିକ ସ୍ୱାସ୍ଥ୍ୟ ରକ୍ଷା ଅଭିଯାନ ଅନ୍ତର୍ଗତ ଯେଉଁ ଆଠୋଟି କାର୍ଯ୍ୟକ୍ରମ ପାଳିତ ହେଉଅଛି, ତନ୍ମଧ୍ୟରୁ ବିଶ୍ୱ ମ୍ୟାଲେରିଆ ଦିବସ ଅନ୍ୟତମ । ଅନ୍ୟ ସାତୋଟି ହେଲା, .ବିଶ୍ୱ ରକ୍ତଦାତା ଦିବସ, ବିଶ୍ୱ ଟୀକାକରଣ ସପ୍ତାହ,ବିଶ୍ୱ କ୍ଷୟରୋଗ ଦିବସ,ବିଶ୍ୱ ତମାଖୁ ଦିବସ,ବିଶ୍ୱ ହେପାଟାଇଟିସ ଦିବସ,ବିଶ୍ୱ ସ୍ୱାସ୍ଥ୍ୟ ଦିବସ ଓ ବିଶ୍ୱ ଏଡସ୍ ଦିବସ ।

ନିକଟ ଅତୀତରେ ପ୍ରକାଶିତ ବିଶ୍ୱ ମାଲେରିଆ ରିପୋର୍ଟ ଅନୁସାରେ ୨୦୧୫ ମସିହାରେ ବିଶ୍ୱ ସ୍ତରରେ ୪୨୯୦୦୦ ମ୍ୟାଲେରିଆ ଜନିତ ମୃତ୍ୟୁ ସହିତ ୨୧୨ ମିଲିୟନ ନୂତନ ମ୍ୟାଲେରିଆ ରୋଗୀ ଚିହ୍ନଟ ହୋଇଛନ୍ତି । ୨୦୧୦ ମସିହାରୁ ୨୦୧୫ ମସିହା ମଧ୍ୟରେ ମ୍ୟାଲେରିଆ ରୋଗ ସଂକ୍ରମଣ କ୍ଷେତ୍ରରେ ଶତକଡା ୨୧ ଭାଗ ହ୍ରାସ ଏବଂ ମ୍ୟାଲେରିଆ ଜନିତ ମୃତ୍ୟୁରେ 29 ଶତକଡା ହ୍ରାସ ପରିଲକ୍ଷିତ ହୋଇଛି ।

 ମାଲେରିଆ ଦିବସର ବିଷୟବସ୍ତୁ 
ପ୍ରତିବର୍ଷ ବିଶ୍ୱ ମ୍ୟାଲେରିଆ ଦିବସ ପାଳନ ଅବସରରେ ଏକ ନିର୍ଦ୍ଦିଷ୍ଟ ବିଷୟବସ୍ତୁ ଚୟନ କରାଯାଏ । ଫଳରେ ଉକ୍ତ ବିଷୟବସ୍ତୁକୁ ଆଖି ଆଗରେ ରଖି ସେହି ବର୍ଷର ବିଭିନ୍ନ କାର୍ଯ୍ୟକ୍ରମର ଆୟୋଜନ ହୁଏ । ବିଗତ ବର୍ଷ ମାନଙ୍କରେ ଚୟନ କରାଯାଇଥିବା ବିଷୟବସ୍ତୁ ହେଉଛି ଏହିଭଳି:
 ବିଶ୍ୱ ମ୍ୟାଲେରିଆ ଦିବସ- 2018: "Ready to beat malaria"
 ବିଶ୍ୱ ମ୍ୟାଲେରିଆ ଦିବସ- 2016-2017: "End Malaria For Good"
 ବିଶ୍ୱ ମ୍ୟାଲେରିଆ ଦିବସ- 2013-2014-2015: "Invest in the future: defeat malaria"
 ବିଶ୍ୱ ମ୍ୟାଲେରିଆ ଦିବସ- 2012: "Sustain Gains, Save Lives: Invest in Malaria"
 ବିଶ୍ୱ ମ୍ୟାଲେରିଆ ଦିବସ- 2011: "Achieving Progress and Impact"
 ବିଶ୍ୱ ମ୍ୟାଲେରିଆ ଦିବସ- 2009-2010: "Counting malaria out"
 ବିଶ୍ୱ ମ୍ୟାଲେରିଆ ଦିବସ- 2008: "Malaria: a disease without borders

 ଆଧାର 
 
 ବାହାର ଆଧାର 

ଶ୍ରେଣୀ:ଅପ୍ରେଲ ମାସର ପାଳିତ ଦିବସ
ସୁମିତା ଦେବୀ

ନିଲୁଫର ବେଗମ (୨ ଫେବୃଆରୀ ୧୯୩୬ - ୬ ଜାନୁଆରୀ ୨୦୦୪) ଜଣେ ବଙ୍ଗଳାଦେଶୀ କଥାଚିତ୍ର ଅଭିନେତ୍ରୀ ଥିଲେ । ଜନ୍ମବେଳେ ତାଙ୍କର ନାମ ଥିଲା ହେନା ଭଟ୍ଟାଚାର୍ଯ୍ୟ ଏବଂ ପରେ ଅଭିନୟ ଜଗତରେ ସୁମିତା ଦେବୀ ନାମରେ ପରିଚିତ ହୋଇଥିଲେ । ତାଙ୍କର ୪୫ ବର୍ଷର ଅଭିନୟ ଜୀବନ ଭିତରେ ସେ ପାଖାପାଖି ୨୦୦ ଚଳଚ୍ଚିତ୍ର ଏବଂ ୧୫୦ଟି ରେଡ଼ିଓ ଓ ଟିଭି ନାଟକରେ କାମ କରିଥିଲେ । ୧୯୭୧ ମସିହାରେ ସେ ସ୍ୱାଧୀନ ବାଂଲାର ବେତାର କେନ୍ଦ୍ରର ଜଣେ କଳାକାର ଭାବରେ କାମ କରିଥିଲେ । ଜଣେ ପ୍ରଯୋଜିକା ଭାବରେ ସେ ୫ଟି ଚଳଚ୍ଚିତ୍ର ନିର୍ମାଣ କରିଥିଲେ ।

ପ୍ରାରମ୍ଭିକ ଜୀବନ
ସୁମିତା ଦେବୀ ୨ ଫେବୃଆରୀ ୧୯୩୬ରେ ବ୍ରିଟିଶ ଇଣ୍ଡିଆର ବାଂଲା ପ୍ରେସିଡେନ୍ସି ଅନ୍ତର୍ଗତ ମାଣିକଗଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ ।

ଅଭିନୟ ଜୀବନ
ସୁମିତା ଦେବୀ ୧୯୫୯ ମସିହାରେ କଥାଚିତ୍ରରେ ଅଭିନୟ କରିବା ଆରମ୍ଭ କରିଥିଲେ । ସେ ଆକାଶ ଆର୍ ମାଟି କଥାଚିତ୍ର ଜରିଆରେ ପୂର୍ବ ପାକିସ୍ତାନ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେହିବର୍ଷ ସେ ଏଇ ଦେଶ ତମର ଆମର କଥାଚିତ୍ରରେ ଅଭିନୟ କରିଥିଲେ । ସେତେବେଳେ ସେ ପଶ୍ଚିମ ପାକିସ୍ତାନରେ ପ୍ରଯୋଜିତ ଚଳଚ୍ଚିତ୍ରରେ ପୂର୍ବ ପାକିସ୍ତାନରୁ ଅଭିନୟ କରିଥିବା ପ୍ରଥମ ଅଭିନେତ୍ରୀ ଥିଲେ । ଏହି କଥାଚିତ୍ରଟି ଥିଲା ଧୂପଛାୟା ।

୧୯୬୭ ମସିହାରେ ସୁମିତା ଦେବୀ ନିଜେ ଚଳଚ୍ଚିତ୍ର ପ୍ରଯୋଜନା ଆରମ୍ଭ କରିଥିଲେ । ସେ ସମୁଦାୟ ୫ଟି ଚଳଚ୍ଚିତ୍ରର ପ୍ରଯୋଜନା କରିଥିଲେ । ତାଙ୍କ ପ୍ରଯୋଜିତ ଚଳଚ୍ଚିତ୍ରଗୁଡ଼ିକ ହେଲା, ୧୯୬୭ର ଆଗୁନ ନିୟେ ଖେଲା, ୧୯୬୮ର ମମେର ଆଲୋ, ୧୯୬୯ରେ ମାୟାର ସଂସାର, ୧୯୭୦ରେ ଆଦର୍ଶ ଛାପାଖାନା ଓ ନୂତନ ପ୍ରଭାବ ।

ବ୍ୟକ୍ତିଗତ ଜୀବନ ଏବଂ ମୃତ୍ୟୁ
ସୁମିତା ଦେବୀ ପ୍ରଥମ ଅମୂଲ୍ୟ ଲାହିରୀଙ୍କୁ ବିବାହ କରିଥିଲେ, କିନ୍ତୁ ତାଙ୍କର ଏହି ବିବାହ ମାତ୍ର ଅଳ୍ପଦିନ ତିଷ୍ଠି ରହିଥିଲା । ଏହି ଦମ୍ପତି ଅଲଗା ହେବାପରେ ୧୯୬୨ରେ ସେ ଚଳଚ୍ଚିତ୍ର ନିର୍ମାତା ଜାହିର ରାଇହାନଙ୍କୁ ବିବାହ କରିଥିଲେ । ଜାହିରଙ୍କୁ ବିବାହ କରିବାପରେ ସେ ମୁସଲମାନ ଧର୍ମ ଗ୍ରହଣ କରିଥିଲେ ଏବଂ ତାଙ୍କର ନାମ ମଧ୍ୟ ନିଲୁଫର ବେଗମକୁ ପରିବର୍ତ୍ତନ ହୋଇଥିଲା । ଜାହିର ଏବଂ ତାଙ୍କର ଅନଳ ଏବଂ ବିପୁଳ ନାମରେ ଦୁଇଟି ପୁଅ ଅଛନ୍ତି । ତାଙ୍କର ଆଉ ଏକ ପୁଅ ଓ ଝିଅ ଅଛନ୍ତି । ୧୯୭୨ରେ ବଙ୍ଗଳାଦେଶରେ ଯୁଦ୍ଧ ଚାଲିଥିବେଳେ ଜାହିର ରାଇହାନ କେଉଁଆଡ଼େ ଉଭାନ ହୋଇଯାଇଥିଲେ । ଏହାପରେ ବଙ୍ଗଳାଦେଶ ସରକାର ତରଫରୁ ମହମ୍ମଦପୁର ଥାନାଠାରେ ସୁମିତା ଦେବୀଙ୍କୁ ୭.୫ କାଠ ଜମି ଦିଆଯାଇଥିଲା । 

୬ ଜାନୁଆରୀ ୨୦୦୪ରେ ସୁମିତା ଦେବୀଙ୍କର ମୃତ୍ୟ ହୋଇଥିଲା । ମସ୍ତିଷ୍କରୁ ରକ୍ତସ୍ରାବ ହେବା କାରଣରୁ ସେ ବଙ୍ଗଳାଦେଶର ଢାକାସ୍ଥିତ ବାଂଲାଦେଶ ମେଡିକାଲ ହସ୍ପିଟାଲଠାରେ ମୃତ୍ୟୁବରଣ କରିଥିଲେ । ସେ ହସ୍ପାତାଳରେ ଭର୍ତ୍ତି ହେବା ଆଗରୁ ତାଙ୍କର ବୃକକ ଏବଂ ଯକୃତ କାମ କରିବା ବନ୍ଦ କରିଦେଇଥିଲା । ତାଙ୍କର ଚିକିତ୍ସା ଆରମ୍ଭ ହେବାବେଳକୁ ସେ କୋମାରେ ଥିଲେ ।

ପୁରସ୍କାର
thumb|୧୯୬୩ରେ କଞ୍ଚେର ଦୟାଲ କଥାଚିତ୍ରରେ ଦେବୀ
୧୯୬୨ ମସିହାରେ ସୁମିତାଙ୍କୁ ଅଲ୍ ପାକିସ୍ତାନ କ୍ରିଟିକ୍ ପୁରସ୍କାର ମିଳିଥିଲା । ଏହାପରେ ୧୯୬୪ରେ ନିଗାର ଫିଲ୍ମ ଆୱାର୍ଡ଼ରେ ଶ୍ରେଷ୍ଠ ସହ-ଅଭିନେତ୍ରୀ ପୁରସ୍କାର ମିଳିଥିଲା । ପରବର୍ତ୍ତୀ ସମୟରେ ସେ ବଙ୍ଗଳାଦେଶ ଫିଲ୍ମ ଜର୍ଣ୍ଣାଲିଷ୍ଟ ଆୱାର୍ଡ଼ ଓ ଟେଲିଭିଜନ ରିପୋର୍ଟରସ୍ ଆସୋସିଏସନ୍ ଅଫ ବଙ୍ଗଳାଦେଶ ଆୱାର୍ଡ଼ ପାଇଥିଲେ । ୨୦୦୨ ମସିହାରେ ତାଙ୍କୁ ଅଗରତାଲା ମୁ୍କ୍ତିଯୋଦ୍ଧା ଆୱାର୍ଡ଼ ଓ ଜନକାନ୍ଥ ଗୁଣିଜନ ଆଣ୍ଡ ପ୍ରତିଭା ସମ୍ମାନ ପୁରସ୍କାର ପାଇଥିଲେ ।

ଆଧାର

ବାହାର ଆଧାର
 

ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଗୌର ହରି ଦାସ

ଗୌର ହରି ଦାସ ଜଣେ ଓଡ଼ିଆ ସ୍ୱାଧୀନତା ସଂଗ୍ରମୀ । ସେ ଏବେ ମୁମ୍ବାଇରେ ରହୁଛନ୍ତି ଏବଂ ଜାତୀୟ ଦୁର୍ନୀତି ନିବାକରଣ ଏବଂ ଅପରାଧ ନିୟନ୍ତ୍ରଣ ପରିଷଦର (GNACCPC-National Anti Corruption and Crime Preventive Council) ମହାସଚିବ ଭାବେ କାମ କରୁଛନ୍ତି  ତାଙ୍କର ସ୍ୱାଧୀନତା ସଂଗ୍ରାମୀ ପ୍ରମାଣପତ୍ର ମିଳିବାରେ ହୋଇଥିବା  ଅସୁବିଧା ପାଇଁ ସେ ଚର୍ଚ୍ଚାକୁ ଅସିଥିଲେ ।
 ଜୀବନୀ 
ସେ ମାତ୍ର ୧୫ ବର୍ଷ ବୟସରେ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ । ସେ ମହାତ୍ମା ଗାନ୍ଧୀଙ୍କ ବାନର ସେନାର ଅଂଶ ଥିଲେ ଓ ନିଜ ଦୃଢ଼ ଇଛାଶକ୍ତି ପାଇଁ ଗାନ୍ଧୀଙ୍କଦ୍ୱାରା ପ୍ରଶଂସିତ ହୋଇଥିଲେ । ପରେ ସେ ଖଦି ଏବଂ ଗ୍ରାମଦ୍ୟୋଗରେ ଯୋଗଦେଇ କାରିଗରମାନଙ୍କର ଉନ୍ନତି ପାଇଁ ଚେଷ୍ଟା କରିଥିଲେ । ସେ ୧୯୪୫ରେ ଭାରତର ସେତେବେଳର ବେସରକାରୀ ପତାକା ଇକଡା ଗାଁରେ ଉଡାଇଥିବାରୁ ଜେଲ ଯାଇଥିଲେ ।

ବିବାଦ ଓ ସଙ୍ଘର୍ଷ
ସେ ସ୍ୱାଧୀନତା ସଂଗ୍ରାମରେ ସକ୍ରିୟ ଭାବେ ଯୋଗ ଦେଇଥିଲେ ମଧ୍ୟ ଦେଶ ସ୍ୱାଧୀନତା ପାଇବାର ତିନି ଦଶନ୍ଧି ପର୍ଯ୍ୟନ୍ତ ତାଙ୍କୁ ସ୍ୱାଧୀନତା ସଂଗ୍ରାମୀର ପ୍ରମାଣପତ୍ର ମିଳିନଥିଲା । ଏଥିପାଇଁ ତାଙ୍କୁ ବାରମ୍ବାର ଜିଲ୍ଲାପାଳ କାର୍ଯ୍ୟାଳୟ ତଥା ମନ୍ତ୍ରାଳୟ ଯିବାକୁ ପଡିଥିଲା । ଯେତେବେଳେ ମହାରାଷ୍ଟ୍ର ସରକାର ନିୟମ କଲେ ଯେ ସ୍ୱାଧୀନତା ସଂଗ୍ରାମୀମାନେ ଅନ୍ୟ ରାଜ୍ୟରୁ ସାହାଯ୍ୟ ନେଇ ପାରିବେ ନାହି ସେତେବେଳେ ତାଙ୍କୁ ପ୍ରମାଣ କରିବାକୁ ପଡିଥିଲା ଯେ ସେ ଓଡ଼ିଶା ସରକାରଙ୍କଠାରୁ କିଛି ସାହାଯ୍ୟ ନେଉ ନାହାନ୍ତି ଏବଂ ଅତି କମରେ ଗୋଟେ ମାସ ଜେଲରେ କଟାଇଛନ୍ତି । ୧୯୭୬ରେ ସେ ପ୍ରମାଣ ପତ୍ର ପାଇବା ପାଇଁ ସରକାରଙ୍କୁ ଚିଠି ମାଧ୍ୟମରେ ଅନୁରୋଧ କରିଥିଲେ । ଦୀର୍ଘ ୨୦ ବର୍ଷ ପରେ ସେ ୨୦୦୬ରେ ନିଜ ସ୍ୱାଧୀନତା ସଂଗ୍ରାମୀ ପ୍ରମାଣପତ୍ର ପାଇଥିଲେ ।
ସେ ନିଜକୁ ସ୍ୱାଧୀନତା ସଂଗ୍ରମୀ ପ୍ରମାଣିତ କାରିବା ପାଇଁ ୩୨ ବର୍ଷରେ ହାରାହରି ୩୨୧ଟି ଅଫିସ ଯାଇଛନ୍ତି, ହାରାହରି ୬୬,୦୦୦ଟି ପାହାଚ ଚଢିଛନ୍ତି ଏବଂ ୨୩୦୦ଟି ଚିଠି ଲେଖିଛନ୍ତି ।

ସିନେମା
ତାଙ୍କ ଜୀବନୀକୁ ନେଇ ୨୦୧୮ରେ ଏକ ସିନେମା ତିଆରି କରାଯାଇଥିଲା । ଏହି ଚଳଚ୍ଚିତ୍ରର ନାମ ଗୌରହରି ଦାସ୍ତାଁ । ଏହି ସିନେମାଟି ଫ୍ରାନ୍ସରେ ଅନୁଷ୍ଠିତ 'ଏକ୍ସଟ୍ରାଭଗାଣ୍ଟ ଇଣ୍ଡିଆ!' କାର୍ଯ୍ୟକ୍ରମରେ ପ୍ରଶଂସିତ ହେଇଥିଲା ଏବଂ ଏହାର ଅଭିନେତା ବିନୟ ପାଠକ ଶ୍ରେଷ୍ଠ ଅଭିନେତା ପୁରସ୍କାର ପାଇଥିଲେ ।
 ଏହି ସିନେମାଟିକୁ ବେଶି ସଫଳତା ନମିଳିବାରୁ ଦର୍ଶକମାନଙ୍କୁ ସେ ସମାଲୋଚନା କରିଥିଲେ ଯେ, ଭାରତୀୟ ଦର୍ଶକମାନଙ୍କୁ ମସଲା ଥିବା ସିନେମା ଦେଖିବାକୁ ପସନ୍ଦ । 

ଆଧାର

ବାହାର ଲିଙ୍କ
 
 ୟୁଟୁବରେ ଗୌର ହରି ଦାସଙ୍କ ସାକ୍ଷାତକାର

ଶ୍ରେଣୀ:ଓଡ଼ିଶାର ସ୍ୱାଧୀନତା ସଂଗ୍ରାମୀ
ଶ୍ରେଣୀ:୧୯୩୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ପେରିଓଡୋଣ୍ଟାଲ ଡିଜିଜ

thumb|ପେରିଓଡୋଣ୍ଟାଇଟିସ ଭିଡିଓ

ପେରିଓଡୋଣ୍ଟାଲ ଡିଜିଜ (ଇଂରାଜୀ ଭାଷାରେ Periodontal disease, ଅନ୍ୟ ଏକ ନାମ ମାଢ଼ି ରୋଗ/gum disease) ଏକ ସଂକ୍ରମଣ ଶ୍ରେଣୀ ଯାହା ଦାନ୍ତ ଚତୁର୍ପାର୍ଶ୍ୱରେ ଥିବା ତନ୍ତୁମାନଙ୍କୁ (tissues surrounding the teeth) ସଂକ୍ରମିତ କରେ । ଆରମ୍ଭ ସମୟରେ ଏହାକୁ ଜିଞ୍ଜିଭାଇଟିସ (gingivitis) କୁହାଯାଏ ଯେଉଁଥିରେ ମାଢ଼ି ଫୁଲି ଲାଲ ଦେଖାଯାଏ ଓ ରକ୍ତସ୍ରାବ ହୁଏ ।  ଏହା ଅଧିକ ଅଗ୍ରଗତି କଲେ ପେରିଓଡୋଣ୍ଟାଇଟିସ କୁହାଯାଏ ଯେଉଁଥିରେ ମାଢ଼ି ଦାନ୍ତଠାରୁ ଦୁରେଇ ଯାଏ, ହାଡ଼ ନଷ୍ଟ ହୋଇପାରେ, ଦାନ୍ତ (tooth) ହଲିପାରେ ଓ ଖସିପଡ଼ିପାରେ (fall out) । ଦୁର୍ଗନ୍ଧ‌ଯୁକ୍ତ ନିଶ୍ୱାସ (Bad breath) ବାହାରେ । 

ପେରିଓଡୋଣ୍ଟାଲ ଡିଜିଜରେ ଜୀବାଣୁମାନେ (bacteria) ସାଧାରଣତଃ ଦାନ୍ତ ଚାରିପାଖକୁ ସଂକ୍ରମିତ କରି ପ୍ରଦାହ ସୃଷ୍ଟି କରନ୍ତି । ଏହି ରୋଗର ସଙ୍କଟ ଧୂମ୍ରପାନ (Smoking), ମଧୁମେହ, ଏଚଆଇଭି/ଏଡସ, କେତେକ ଔଷଧ ଯୋଗୁ ସୃଷ୍ଟି ହୋଇପାରେ । ଦାନ୍ତ ଚାରିପାଖ ମାଢ଼ି (gum tissue) ପରିଦର୍ଶନ, ପେରିଓଡୋଣ୍ଟାଲ ପ୍ରୋବ (probe) ଓ ଏକ୍ସ‌ରେ (X-ray) ସାହାଯ୍ୟରେ ଦାନ୍ତ ଚାରିପାଖର ଦାନ୍ତ କ୍ଷୟ ଦେଖି ଏ ରୋଗ ନିର୍ଣ୍ଣୟ କରାଯାଏ ।
 

ଉତ୍ତମ ମୁଖ ସ୍ୱାସ୍ଥ୍ୟରକ୍ଷା (oral hygiene) ଓ ନିୟମିତ ଦନ୍ତ ବିଶେଷଜ୍ଞଦ୍ୱାରା ଦାନ୍ତ ପରିଷ୍କାର (teeth cleaning) ରଖିବାହିଁ ଏହାର ଚିକିତ୍ସା । ପ୍ରତିଦିନ ଉତ୍ତମରୁପେ ଦାନ୍ତ ଘସିବା (brushing) ଓ ଫ୍ଲସିଙ୍ଗ (flossing) କରିବାକୁ ସୁପାରିସ କରାଯାଏ । କେତେକ କେଶ୍‌ରେ ଆଣ୍ଟିବାୟୋଟିକ (antibiotics) ବା ଦାନ୍ତ ଅପରେଶନ (:en:dental surgery) ଆବଶ୍ୟକ ହୁଏ । ପୃଥିବୀରେ ସନ ୨୦୧୫ରେ ପ୍ରାୟ ୫୩୮ ନିୟୁତ ଲୋକ ଆକ୍ରାନ୍ତ ହୋଇଥିଲେ । ଯୁକ୍ତରାଷ୍ଟ୍ର ଆମେରିକାରେ ୩୦ ବର୍ଷ ବୟସ ଉପରେ ପ୍ରାୟ ଅଧା ଲୋକ ଆକ୍ରାନ୍ତ ହୁଅନ୍ତି ଓ ୬୫ ବର୍ଷ ବୟସ ଉପରେ ପ୍ରାୟ ୭୦% ଆକ୍ରାନ୍ତ ହୋଇଥାଆନ୍ତି ।  ପୁରୁଷମାନେ ମହିଳାଙ୍କ ଅପେକ୍ଷା ଅଧିକ ଆକ୍ରାନ୍ତ ହୁଅନ୍ତି ।
 
 ଆଧାର 

 ବାହ୍ୟ ଲିଙ୍କ 

 
 Canadian Academy of Periodontology — What is periodontitis? 
 Periodontal disease in dogs and cats  — Blue Cross Animal Hospital's write up on periodontal disease.

ଶ୍ରେଣୀ:ଚିକିତ୍ସା ବିଜ୍ଞାନ
ଜୋଲପିଡେମ

ଜୋଲପିଡେମ (ଇଂରାଜୀ ଭାଷାରେ Zolpidem, ଏକ ବ୍ୟବସାୟୀକ ନାମ ଆମ୍ବିଏନ/ Ambien) ଏକ ଔଷଧର ନାମ ଯାହା ଅନିଦ୍ରା (sleeping problems)  ସମସ୍ୟାର ଉପଶମ ନିମନ୍ତେ ଦିଆଯାଏ । ମାର୍ଗଦର୍ଶକ ସୁପାରିସ ଅନୁସାରେ ପରାମର୍ଶ (counseling|) ଓ ବ୍ୟବ‌ହାରିକ ପରିବର୍ତ୍ତନ ସାହାଯ୍ୟ ନେବାପରେ ଫଳପ୍ରଦ ନହେଲେ ଏହି ଔଷଧ ଦିଆଯାଏ ।    See FDA label index page for updates ନିଦ୍ରା ଆରମ୍ଭ ହେବା ସମୟ (sleep onset) ଏହାଦ୍ୱାରା କମିଯାଏ ଓ ଅଧିକ ମାତ୍ରା ଦେଲେ ଅଧିକ ସମୟ ନିଦ ହୁଏ । ବଟିକା, ଜିଭତଳ ବଟିକା ଓ ସ୍ପ୍ରେ ଆକାରରେ  ଏହା ପାଟିରେ ଦିଆଯାଏ (by mouth) । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଦିନରେ ନିଦଲାଗେ, ମୁଣ୍ଡ ବିନ୍ଧା, ଅଇ ଓ ତରଳ ଝାଡ଼ା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ମରଣ ଶକ୍ତିର ସମସ୍ୟା, ହାଲ୍ୟୁସିନେସନ (hallucinations) ଓ ମାଦକ ସମସ୍ୟା (abuse) ହୋଇପାରେ । ସନ ୨୦୧୩ରେ  ଔଷଧ ଯୋଗୁ ପରବର୍ତ୍ତୀ ସକାଳ ଅସୁବିଧା ହେଉଥିବା ଲକ୍ଷ କରି ଏହାର ମାତ୍ରା କମ କରିଦିଆଯାଇଥିଲା । ମାତ୍ରାଧିକ ଔଷଧ ନେଉଥିଲେ ବା ଦୀର୍ଘକାଳୀନ ଔଷଧ ନେଉଥିଲେ ପରବର୍ତ୍ତୀ ସକାଳେ ଡ୍ରାଇଭ କରିବାକୁ ନିଷେଧ କରାଯାଏ । ଜୋଲପିଡେମ ପ୍ରତିକ୍ରିୟାକୁ ଫ୍ଲୁମାଜେନି (flumazenil) ଓଲଟେଇ ଦେଉଥିଲେ ମଧ୍ୟ ସାଧାରଣତଃ ସ‌ହାୟକ ଯତ୍ନରେ (supportive care) ଉପଶମ ହୋଇଯାଏ ।

ଇମିଡାଜୋପାଇରିଡିନ (imidazopyridine) ଶ୍ରେଣୀର ଏହି ଜୋଲପିଡେମ ଓଷଧ ନନବେଞ୍ଜୋଡାଏଜେପିନ (nonbenzodiazepine) ଓ ହିପନୋଟିକ (hypnotic) ସମ୍ପର୍କୀୟ ଅଟେ । ଜୋଲପିଡେମ ଏକ ଟାଇପ ୧ ଗାବା ରିସେପ୍ଟର ଆଗୋନିସ୍ଟ (GABA receptor agonist) ଔଷଧ । ଏହା ଗାବା ରିସେପ୍ଟର (GABAA receptors) ସ‌ହିତ ଅନୁବନ୍ଧିତ ହୋଇ ଗାବା ପ୍ରଭାବକୁ ବୃଦ୍ଧି କରି କାର୍ଯ୍ୟକ୍ଷମ ହୁଏ  । ଏହାର ହାଫ ଲାଇଫ (half-life) ୨-୩ ଘଣ୍ଟ । ଯକୃତ ସମସ୍ୟା (liver problems) ଥିଲେ ଏହି ପ୍ରଭାବ ଅଧିକ ହୁଏ ।
 

ସନ୧୯୯୨ରେ ଜୋଲପିଡେମ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୦୭ରୁ ଏହା  ଏହା ଜେନେରିକ ଔଷଧ ନାମରେ (generic medication) ମିଳୁଛି । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୭ରେ ଏହାର ମାସିକ ମୂଲ୍ୟ ପ୍ରାୟ ୮ ଆମେରିକୀୟ ଡଲାର ଓ ନିୟନ୍ତ୍ରିତ ନିର୍ଗମନ ଔଷଧର ମୂଲ୍ୟ ୬୬ ଆମେରିକୀୟ ଡଲାର । ଏହା କଣ୍ଟ୍ରୋଲଡ ସବସ୍ଟାନ୍ସ ଆକ୍ଟ ଅଫ ୧୯୭୦ର (Controlled Substances Act of 1970/ CSA) ସିଡ୍ୟୁଲ ୪ର (Schedule IV) ଅନ୍ତର୍ଭୁକ୍ତ ନିୟନ୍ତ୍ରିତ ପଦାର୍ଥ । ଯୁକ୍ତରାଷ୍ଟ୍ର ଆମେରିକାରେ ନିଦ୍ରା ସମସ୍ୟା ନିମନ୍ତେ ଏକ ସାଧାରଣ ପ୍ରେସକ୍ରିପସନ ଯାହା ବର୍ଷକୁ ୧୦ ନିୟୁତ ଦିଆଯାଏ । 
 
 ଆଧାର 

 ବାହ୍ୟ ଲିଙ୍କ 

ଶ୍ରେଣୀ:ଔଷଧ
କଳିଙ୍ଗ ମଘା

ଡାହାଣ|thumb|250x250_ପିକସେଲ|ଜେତଭାନରାମୟ, କଳିଙ୍ଗ ମଘାଙ୍କଦ୍ୱାରା ଲୁଣ୍ଠିତ ଏକ ସ୍ତୁପ 
କଳିଙ୍ଗ ମଘା ()ଙ୍କୁ ମଧ୍ୟ ମଘା-ଆତତାୟୀ ଏବଂ କୁଳଙ୍କୟନ ସିଙ୍କାୟୀ ଅରିୟାନ ନାମରେ ମଧ୍ୟ ଜଣାଯାଏ ।  ସେ ମୁଖ୍ୟତଃ ଏକ ଦୁର୍ଦ୍ଧଷ ଆକ୍ରମଣକାରୀ ଭାବେ ଜଣାଶୁଣା । ସେ ଜାଫନା ରାଜ୍ୟର ପ୍ରତିଷ୍ଠାତା ଏବଂ ଆର୍ୟକାଭର୍ତ୍ତି ବଂଶର ପ୍ରଥମ ରାଜା ଥିଲେ । ସେଗରାଶସେକରା ହିସାବରେ ମାଲାଇ  ଆର୍ୟକାଭର୍ତ୍ତି ବଂଶର ପ୍ରଥମ ରାଜା ଜାଫନାଠାରୁ ଗଙ୍ଗବଂଶର କଳିଙ୍ଗ ପର୍ଯ୍ୟନ୍ତ ବ୍ୟାପ୍ତ ଥିଲା,  ଯେଉଁମାନେକି ପଶ୍ଚିମ ଗଙ୍ଗ ବଂଶ ଏବଂ ଚୋଳ ବଂଶର ଉତ୍ତରାଧିକାରୀ ଥିଲେ ।K. M. De Silva,History of Ceylon: From the earliest times to 1505. 2v, Ceylon University Press, 1960, p.691 ମଘାଙ୍କର ପରିବାର ତାମିଲନାଡୁର ରାମନାଥପୁରମ ଶାସକମାନଙ୍କ ସହିତ ଜଡ଼ିତ ଥିଲେ, ଯେଉଁମାନେ ପରେ ପ୍ରସିଦ୍ଧ ଧାମ ରାମେଶ୍ୱରମ ମନ୍ଦିରର ରକ୍ଷଣା ବେକ୍ଷଣ ଏବଂ ବୁଝାସୁଝା କରୁଥିଲେ ।T. Sabaratnam,Sri Lankan Tamil Struggle, A journalist who reported the Sri Lankan ethnic crisis for over 50 years, Chapter 4 ସେ ୧୨୧୫ ମସିହାରେ ପରାକ୍ରମ ପାଣ୍ଡିଆନ ଦ୍ୱିତୀୟଙ୍କୁ ଗାଦିଚ୍ୟୁତ କରିଥିଲେ । ତାଙ୍କର ଶାସନ କାଳରେ ତାଙ୍କର ଶକ୍ତିର ମୁକାବିଲା କରିନପାରି ସିଂହଳୀମାନେ ବର୍ତ୍ତମାନ ଶ୍ରୀଲଙ୍କାର ଦକ୍ଷିଣ ଏବଂ ପଶ୍ଚିମକୁ ପଳାୟନ କରିଥିଲେ । 

 ଉତ୍ପତି କଥା 
କଳିଙ୍ଗ ମଘାଙ୍କର ଉତ୍ପତି କେଉଁଠାରୁ ତାହାର କିଛି ସଠିକ ତଥ୍ୟ ନଥିଲେ ମଧ୍ୟ ତାଙ୍କ ନାମ ଯୋଗୁଁ, ଯାହାକି ଭାରତର ଏକ ପୁରାତନ ରାଜ୍ୟ କଳିଙ୍ଗକୁ (ବର୍ତ୍ତମାନର ଓଡ଼ିଶା) ବୁଝାଇଥାଏ, ତାଙ୍କୁ କଳିଙ୍ଗର ବୋଲି କୁହାଯାଇଥାଏ । ତଥାପି ତାଙ୍କର ଉତ୍ପତ୍ତିର ଅନେକ କଥା କୁହାଯାଏ । 

ସବୁଠାରୁ ଭଲ ତଥ୍ୟ ହିସାବରେ ସେ କଳିଙ୍ଗ ରାଜ୍ୟର ପୁରାତନ ଶାସକ ଗଙ୍ଗବଂଶର ଜଣେ ଯୁବରାଜ ଥିଲେ । ସେମାନେ ପଶ୍ଚିମ ଗଙ୍ଗ ବଂଶ ଏବଂ ଚୋଳ ବଂଶଧର ବୋଲି କୁହାଯାଏ ।

 ଆକ୍ରମଣ ଏବଂ ଶାସନ 
କଳିଙ୍ଗ ମଘା ୧୨୧୫ ମସିହାରେ ବିରାଟ ୨୪,୦୦୦ ତାମିଲ ଏବଂ ମାଲାୟାଲୀ ସୈନିକ ନେଇ କରାଇନଗରଠାରେ ପହଞ୍ଚିଥିଲେ ।T. Sabaratnam,Sri Lankan Tamil Struggle, A journalist who reported the Sri Lankan ethnic crisis for over 50 years , Chapter 4 ନିଜ ସୈନିକମାନଙ୍କୁ କରାଇନଗର ଏବଂ ଭଲ୍ଲିପୁରମଠାରେ ରଖି ଜାଫନା ପ୍ରଦେଶକୁ ନିଜ ଅକ୍ତିଆରକୁ ଆଣିଥିଲେ । ଏହାପରେ ସେ ପୋଲାନାରୁୱା ଆଡକୁ ଯାତ୍ରା କରି ସେଠାକାର ରାଜା ପରାକ୍ରମ ପାଣ୍ଡିଆନ ଦ୍ୱିତୀୟଙ୍କୁ ଗାଦିଚ୍ୟୁତ କରିଥିଲେ । ତାଙ୍କର ନିଜର ସୈନିକମାନେ ତାଙ୍କୁ ରାଜା ଭାବେ ସେଠାରେ ସ୍ୱୀକାର କରିଥିଲେ । ସେଠାରେ ସେ ଦୀର୍ଘ ୨୧ ବର୍ଷ କାଳ ଶାସନ କରିଥିଲେ । ୧୨୩୬ ମସିହାରେ ତାଙ୍କୁ ସେଠାରୁ କଢ଼ାଯାଇଥିଲା, ୧୨୫୫ ପର୍ଯ୍ୟନ୍ତ ସେ ଜାଫନାରେ ଶାସନ ଅବ୍ୟାହତ ରଖିଥିଲେ ।T. Sabaratnam,Sri Lankan Tamil Struggle, A journalist who reported the Sri Lankan ethnic crisis for over 50 years , Chapter 4

ମଘାଙ୍କ ସମୟରେ ହିଁ ସେଲିୟନର (ବର୍ତ୍ତମାନର ଶ୍ରୀଲଙ୍କା) ଶକ୍ତି ଧୀରେ ଧୀରେ ଉତ୍ତରରୁ ହ୍ରାସ ପାଇ କେବଳ ଦ୍ୱୀପରେ ଦକ୍ଷିଣ ପଶ୍ଚିମ ଭାଗରେ କେନ୍ଦ୍ରିତ ହୋଇରହିଥିଲା । ପରେ କେବେ ସେମାନେ ପୁନର୍ବାର ଭାରତୀୟ ଉପମହାଦେଶରେ ନିଜର ଅସ୍ଥିତ୍ୱ ପୂର୍ବ ଭଳି ରଖିପାରିଲେ ନାହିଁ ।

 କୁଳଭାମ୍ସାରେ ମଘାଙ୍କର ନାମ 
କୁଳଭାମ୍ସାରେ କଳିଙ୍ଗ ମଘାଙ୍କୁ କୁଳଙ୍କୟନ ସିଙ୍କାୟୀ ଅରିୟାନ ଭାବେ ବର୍ଣ୍ଣନା କରାଯାଇଛି, ଏହାର ଅର୍ଥ  ଏକ ତାମିଲ ଆର୍ଯ୍ୟ ରାଜା । ନିଶାଙ୍କ ମଲ୍ଲଙ୍କଦ୍ୱାରା ସ୍ଥାପିତ କଳିଙ୍ଗ ବଂଶର ସେ ଉତ୍ତରାଧିକାରୀ ବୋଲି ବିବେଚନା କରାଯାଇଥାଏ । କିନ୍ତୁ ପରେ ତାଙ୍କର ହିଂସ୍ରତା ଯୋଗୁଁ ସେ ଉତ୍ତରାଧିକାରୀପଣ ଧୀରେ ଧୀରେ ଚାଲିଗଲା । A Short History of Ceylon, H. W. Codrington, 1926, London, ch

ସେ ବୌଦ୍ଧ ଧର୍ମକୁ ଘୃଣା କରୁଥିଲେ, ଅନେକ ବୌଦ୍ଧ ସ୍ତୁପ ଲୁଣ୍ଠନ କରି ଭାଙ୍ଗି ମଧ୍ୟ ଦେଇଥିଲେ ।

 ଆଧାର 

 ବାହ୍ୟ ଆଧାର 

  ଶ୍ରୀଲଙ୍କା ଇତିହାସ 
   ସିଂହଳୀ ଶକ୍ତିର ଦକ୍ଷିଣପନ୍ଥୀ ଗତି 

ଶ୍ରେଣୀ:Pages with unreviewed translations
ଶ୍ରେଣୀ:ଶ୍ରୀଲଙ୍କା ଇତିହାସ